Li Laus 


elibrige 
LAUS 


DE 


PAUL 
VALIERE 


Pau ASTRUC 
Felibre MAJORAL 


LAUS 
DE 
PAU VALIERE 
(1941-2019) 


Cigalo de l’Ort 0 de Lansargue 


Santo-Estello de MENDE 
-2021- 


Cigalo de Ort o de Lansargue 


1876 
Aleissandre LANGLADE 
(1820-1900) 


1900 
Prousper ESTIEU 
(1860-1939) 


1940 
Jan LADOUX 
(1870-1951) 


1952 
Aguste DOUMERGUE 
(1896-1970) 


1971 
Jorgi GIRARD 
(1919-2009) 


2010 
Pau VALIERE 
(1941-2019) 


2021 
Pau ASTRUC 
(1942) 


Gento Reino, Senhou Capoulié, car counfraires majorals, cars felibres, cars amics, 


Es aqui un présfach pas debiais que de resuma en quauquos pajos, en uno binteno de minutos, 
la bido d’uno persounalitat de la meno del Majorau, Majoral que se dis en Lengo Nostro, en oc- 
gebaudanes, lou Majoral adounco Pau Valiére. Amai se aici saro sougamen questieu de sa bido 
« d’a-coustat », assouciatibo, de sas coumbiccieus prigoundos e umanistos, de soun 
enraicinamen soulide dins soun « chas el ». E a la debuto sa bileto de Péiro-Buféiro, sa regieu 
de Limotges e tout lou Lemosin, soun paisou dempiéi lou brég e pendent touto sa bido, o 
gairebé ; soun estachamen a sas bagous, a soun patrimoni, a sa lengo, e per couifa tout aquo, 
soun soulide engatjamen en lou Felibrige e a sa douctrino. 


Més abons, es de tradiccieu ¢ou m’es abis, se ne crese tabe nostre brabe amic Pau Valiére, que 
lou laus prounoungat a la memorio d’un majoral defuntat siague debengat per lous mercejaments 
adrecats per soun successur. 

Adounco, cars amics felibres, que me siague uei permes de merceja las Majoralos e lous 
Majorals, acampats en Consistori e visiocounferencio, lou 20 de febrid darnid, de 2021, de 
m/’abere elegit per succeda al rencurat Majoral Pau Valicre, titulari dempi¢i 2010 de la Cigalo 
de l’Ort o de Lansargue, e de m’abére durbit aita las portos de la noplo e sabento assemblado, 
presidado pel debouat Senhou Jaque Mouttet, Capoulié del Felibrige. 

Preste juramen d’amerita la charjo que la grondo majouritat de bantres, cars counfraires 
Majorals, m’abetz fisado. 

Bourrié qu’aqueles mercejamens anessiou en prumi6 a mous tres peiris que m’ou pourtat sus 
las fonts del batémo del Majoralat : 

-Majoral Joan FOURIE, Cigalo de l’Oulivié ; 

- Majoral Gile DESECOT, Cigalo de Pourchiero ; 

- Majoral Nadau LAFON, Cigalo de Gardoun, moun brabe besi d’ Aubernho e del Cantal. 

Que siagou mercejats per lur bienboulenco e lur arbitre embérs ieu. Ou agut bien de merite ! 

« Un jorn, lo sabe, lo pus tard possible, quora lo creator me demandara pres de se, te durbirai 
la cleda dau vergier e tu podras un cop de mai ’nar te posar sus la pitre d’un Majorau noveu, 
per contunhar de far ausir ton chant melodios clafit d’amor e d’esperanga. » Aita disid lou 
Majoral Pau Valiére, quouro sa cigalo li fouguét espinglado sus lou pitre. 

Aquel jour es magairousamen arribat per bous, e de sutid, car Moussu Valiére, car Pau, brabe 
amic ! Praco ieu aurid be pougut esta mai, que l’esperabe pas aquelo cigalo d’or, amai se aro 
ne sou fiér, uno brabo suspreso, beléu un pau meritado tabe, que me dis quicom a |’aurelho, 
quauqu’us, lou diaple proubaple, coumo se dis en co nostre, en Lousero. Es crano, poulido, 
aquelo Cigalo daurado e lugissento, e elo bougo, al rebers de nostre grelhet gabalo, 0 sous 
cousis, lous grelhs roérgats e lemosins, qu’eles tabe stridulou al chaldet souguel de la (miéjo) 
mountonho, tont e mai que la cigalo del miechjour ! Praco l’ai deja ausido chanta a moun 
aurelho aquelo Cigalo de I’Ort !... E per darrids m’o semblat bous ausi reire, Pau, un reire franc, 
bienbengut, un reire tindaire, de cristal, un reire amistous, emplit d’esperongo, que me 
coubidabo amé bous, amé tu, que me tujabes, que me moustrabes lou chami... 

Bou assaja de pas te decebre, car amic ! 

Ai toutjour crane plase de me rememouria la Santo-Estello de Sent-Iries, de 2012, la Santo- 
Estello mai que mai « tiono », car Pau Valiére, en co tieu, en Lemosin, uno de las prumiéiros 
que praticabe, ieu. E, de fét, se ieu ére encaro un pau « joube dins lou mesti6d », a la debuto 
mésme dins lou Félibrige, cadun ou sap, tu éres a l’obro dempiei uno crano passado, mai de 
trento ons, dempici l’annado de 1981 ! Aquo’s éro al lendemo de la 51émo Felibrijado del 
Lemosin, tengudo lou 20 de junh de 1980 en ta bilo de Péiro-Buféiro, ount abids fach belo 
aculido al Felibrige que, de soun coustat, se durbiguét per tu. « Tirat per lo brave pretz-fach 


dau Felibrige se botet sul cop d’estudiar per poder ‘ribar de trabalhar per la causo nostro », 
nous diguét lou Majoral Micheu Tintou, en parlent de tu, Pau. 

De mai, coussi disié lou Capoulié, Jaque Moutet, per las Ousseques, ount participabou uno 
quinzeno de Majorals : peirinejat a soun entrado en Felibrige pel Majoral Jan Deblois, a soun 
escolo, Pau Valiére fouguet pastat d’aquel engatjamen perduraple, d’aquelo fe mistralenco que 
jamai li desfautaro. 

Tabé, d’annados de temps, fougueres lou secretari de la Manténen¢o de Lemosin. Lou Felibrige, 
la lengo lemosino e soun paisou de Limotges, fouguérou lou « fia rouge » de ta bido bidento. 
Nasscut a Plavignac, en Lemosin, a dous passes de Peéiro-Buféiro, a dos cambados de 
Limotges... Pau passet aqui un crane temps en co de la mameto Anno, elo que attubabo de 
chandélos per finta durmi lou crane e bloundinet nenet, al coustat del papeto Jausé, tournat 
blassat de la guerro de 14. 

Pau, |’ainat dels 4 efonts de Margarito, brabo femneto als uels berds, e del bél Leion, chassaire 
e peschaire delampat. 

Pau, lou nebout adourat de Riri e Albert, lous fugitieus FTP... 

Aqui fouguet lou tendrinél nisou de Pau Valiére, lou bre¢ de la lengo lemosino que |’o toutjour 
pau o prou segut, cado jour, al Felibrige soubretout. 

Pau aquo’s tabe lou Vigenal, un quartié de Limotges ount soun paire é¢ro poulicié, dins la 
Poulico Naciounalo ; las escourregudos dins lous bosces, lou de l’Oumeleto pressemple, la 
musico al patrounatge amé « Vigenal’s scott pipers », praco pas dafét la lengo d’Oc aigo, ni mai 
Lou Lemosin..., més cha ben que junesso se passe, ame lous antres joubes del pais... E Pau 
aimabo tabe se deslaia, dan¢a, a Chaucre presemple, en bacan¢o, |’estieu, en l’ilo d’Oleroun ; 
o quond éro a Paris, al danc¢adou aubernhas lou « Balajo », ount auriom pougut nous capita ! 
Pau aquo’s l’abisat escoulan de Il’ Immobiliéro a Limotges, qu’aimo bien las scién¢os naturélos 
e listorio/geografio, el que soumio d’estre ensenhaire, e fi finalo se troubaro poustiér, « ome 
de letros »» que disid ame soun irounio chinhardo. A la debuto trio lou courrié a Paris/Austerlitz, 
sa « campanho d’Austerlitz », que disid tabe, ame la mésmo irounio fres¢o ; piéi un countour 
per Colomb Bechar en Algerio, dabons de rejounhe, tapoun 1966, Péiro-Buféiro e soun buréu 
de Poste tout nou, ount debendro lou méstre, entro la retirado. 

Chal dire qu’aqui, chas el, Pau abié troubat bien bitamen |’amo-sorre, ame Mario-Claudo, 
Mimi, un ronc l’un per l’antre, e piéi Nathalio sa filho, siono e tont procho, « tont aimado » ! 


Aita, pendent 52 ons, duse’al 22 de junh 2019, que Pau s’en anét sutid, defuntat a la subito, 
nous laisséet toutes aqui, couets ! Aquo’s éro un dissate, un « Week-End » que se dis aro, un jour 
de repaus, de segur ? Ou que nou ! Al trabal, puléu, a Tullo, a 70 kiloumestres de Péiro-Bufeiro, 
luén de chas el, al Céntre Roubert Joudoux. 

Aquo’s éro lou jour dedicat a la Soucieta Istourico e Regiounalisto del Bas-Limouzi ; Pau abid 
repres lou flambéu, a la presidencio, directur tabe de la rebisto Lemouzi, aprés la despartido del 
Majoral Roubert Joudoux, tres ons dabons la siono, 2016, al jour pres, jour per jour ! Encaro 
un inbestissamen de Pau, dins l’animacieu dels sentimens de l’eime regiounal : parla, 
acoustumados, istorio, art e tout lou patrimoni..., a destinacieu de toutes lous Lemosins, d’ aici 
e d’alhurs, despatriats tabe, soubretout ! 

Entretont, nostre amic Pau s’éro bailat tabe a sa bileto tout entiéiro, a Péiro-Buféiro, e a sa 
coumuno. Abid tont oubra per elo, per soun paisou, sons jamai chifra soun temps : dels joubes 
e lur « club », als repais campanhards ; de |’espausicieu chinaralho al coumitat de las festos ; e 
mai que mai a la merio ea la municipalitat, counse-adjount qu’éro estat, tourna reéligit. Ero fiér 
de sa poulido bileto, e s’en soucirabo ! 

Ome de fe, Pau abié toutjour gardat « soun lum atubat », coussi disid Nathalio a sas Ousseques. 
Ero aderent de la fort couneigudo e apreciado Counfrario de Sent-Loup, un sent del lioc, al 


ségle septem ; uno counfrairio de soulidaritat e de frairetat, espelido sus Limotges en 1153, i 
auro leu nou cents ons d’aquo ! 

S’éro imbestit dins sa parréchio, toutjour preste per ajuda, coumo toutjour. 

Que n’o acoumpanhats de parrouchians per lur darnid biatge ! Que n’o dichos de paraulos 
apaisentos, e que s’achababou souben per aquesto fourmulo, en s’adregent als fidélos : « Hé bé, 
aro sap ! » 

Entrat en Felibrige tonléu 1981, ou abem dich, picei d’annados de temps secretari, baile, de la 
Mantenengo de Lemosin, ount Pau faguét probo de forgos qualitats e de counsentido generalo. 
Tabe fouguéet noumat Méstre d’Obro en 1988, elegit sendi en 2003, e Felibre Majoural a la 
Santo-Estello de Castihounés, en remplagamen del rencurat Majoural Jorgi Girard, lou 22 de 
mai 2010. Pau Valiére éro lou siéisen titulari de la Cigalo de 1’Ort. 

Creado lou 21 de Mai de 1876 en Avinhon, la Cigalo de l’Ort se sono tabe Cigalo de Lansargue, 
perque soun prumio titulari, Alexandre Langlade, que la pourtét sus las fonts del batémo, éro 
nascut a Lansargue, en 1820, e ount barrét lous uels 80 ons pus tard, en 1900. 

L’Estanh de l’Ort, que s’estiro sus mai de 3000 ectaros, entremiéch la terro e la mar, es « un 
pitit coenh de Paradis », nous dis Pau. 

Se dis que dins lou temps, sus las ribos bounifiados pels debords del Rose e del Vidourlo, 
poudio se trouba en aboundoncio d’ourtalho e de frucho goustousos, amai de flours saubatjos ! 
« Estanh de l’Ort », del berdié, que se sounét adounco dinc aquel pais de Lengadoc ! 
E es aqui dinc aquel crane « coenh de Paradis » qu’es nascudo la Cigalo de |’Ort, « la filha de 
la vinha, dau solelh e de l’aiga », que se pauset sus lou bestoun de Pau Valiere a Castihounés 
en 2010. 

« Quela cigala es soubretout lo simbou de l’amistat vertadiéra, de l’amor frairenau e de la 
fidelitat a nostre movament », diguét Pau aquel jour. 

E Pau l’empourtét en Lemosin, aquelo Cigalo del’ Ort que, praco, abié bescut touto sa bido dins 
lou Miéchjour, dempiéi sa creacieu, de 1876, e d’aqui a l’annado 2010 e la Santo-Estello de 
Castihounés, es a dire pendent 134 ons ! 

E pendent déch ons, Pau Valiére la passegét « sa » Cigalo dins soun amistous Lemosin natal. 
Que, de fét se dounabo lou Majoral ! Tont e mai aprés Castihounes qu’abons. Ou abem déja un 
pau bist : dempiéi sa bileto de Péiro-Buféiro ame sa merio, sa parrochio tabe, ount éro fort 
imbestit, tont ame l’uno coumo ame I’antro ; toutos las actibitats liados al Felibrige, aquo bai 
sons dire (Consistori, Santo-Estello, felibrejados -e aqui me ben en memorio lo de Chalus que 
Pau abid ourganisado en 2007, ame la municipalitat, e per l’ouro, la dariciro tengudo en 
Lemosin, dins l’estile que recampo de milassados de persounos dinc uno bilo abandeéirado e 
barrado a las boueturos- escolo felibrenco tabe qu’abi6é durbido el-mésme a Peiro-Bufeiro...) ; 
ame lous joubes tabe, e lur club ; lous bielhs e |’Ephad ; lou Coumitat de las festos ; la troupo 
foulclourico « Estello Lemosino » : « n’oblidarem pas la tropo « Estello Lemosino » que dins 
la Cor d’Amor a bravament mostrat l’eime dau terraire lemosin » (per la Sto-Estello de Pertus), 
manquet pas de souslinha lou majoral Jan-Loup Deredempt, noubel sendi de Lemosin... Amai 
foro lou « 87 », a Tullo dins la Corrézo presemple, ame la « Soucieta Istourico e Regiounalisto 
dou Bas-Limouzin » e la rebisto Lemouzi... 


S’es bien passejado en Lemousin la Cigalo de l’Ort, 0 bien trabalhat ame Pau Valiére, dieu tabe 
l’abére presat aquel pais un pau rescuougat, de miéjo mountonho, al temps un pau fresquet 
proubaple, més al mounde afaple, chaldeirous mésme, souto un bernis un pau rufe ! 

Tabe s’es tout eschas dabalado (chal dire que, en Oc, poudid pas mounta gaire pus nalt que 
Limotges), tournado en bas, o pas salta las Cebenos. Lou Pais Gabalo bai li fa un brabe acuel, 
l’Aubernho tabe, ount pourrdé finta lou Lemousin besi, e beléu coucounha Pau Valiére, drech 
dins sas bagous, fidelo en amistat ! 


Coumo es escrich dins lou verbau de la sesilho del Consistori, lou 23 de nouvembre 2019, 
reprenent uno dicho de nostre Capoulié : « Aquelo freiresso que Mistral recoumandavo, Pau 
Valiéere l’a toujour praticado, boutado en avans em’uno bounta delicado, em’un gaubi fin, 
em’uno avenen¢o sourrisento, em’uno fidelita franco : uno sincerita que jamai oublidaren. » 
Saique noun, |’6ublidarem pas ! 


Adieussiatz, Pau... 
Pau ASTRUC 


